Susana Schnarndorf

**Susana Schnarndorf Ribeiro** (Porto Alegre, October 12, 1967) be Brazilian Paralympic swimmer. Insyd 2005, after lengthy triathlon career, for de age of 37, Schnarndorf begin to experience de first symptoms of mysterious degenerative disease wey na later dem diagnose am as multiple system atrophy (MSA). After break from professional athletics, Schnarndorf return to de sports world as swimmer wey presently she be member of de Brazilian Paralympic Swimming Team.

## Professional life

Susana begin ein swimming career for age of 11 insyd Porto Alegre, Rio Grande do Sul, under de coaching of Mauri Fonseca. Na she be five-time Brazilian triathlon champion, wey she compete insyd numerous races between 1993 den 1997. Susana compete insyd de 1995 Pan American Games insyd Mar Del Plata, Argentina. She move to Rio de Janeiro wey she marry Brazilian triathlete Alexandre Ribeiro, plus whom she participate insyd several international triathlon competitions. Susana compete insyd total of 13 WTC Ironman Triathlons, wey she win six of dem. Along plus Alexandre Ribeiro, Susana get three kiddies: Kaillani, Kaipo den Maila. However, insyd 2005, just few months after de birth of ein daughter, de couple divorce. Later dat year, Schnarndorf begin to feel de first symptoms of mysterious degenerative disease wey na dem later diagnose am as Multiple System Atrophy.

Susana win silver medal for de 2016 Summer Paralympic Games insyd Rio de Janeiro, wey she represent ein country of Brazil insyd de mixed 4x50m freestyle relay category.

## Multiple System Atrophy

E take several years before Schnarndorf receive de correct diagnosis of Multiple System Atrophy. Ein condition worsen insyd 2008, wen she lost coordination of de left side of ein body. As result of ein progressive disability, na Schnarndorf be unable make she raise ein three kiddies alone, wey cause dem make dem move into dema poppie ein home. Multiple system atrophy (MSA) dey cause degeneration of multiple parts of de nervous system wey dey result insyd muscle rigidity, incoordination, den progressive decline insyd function of vital organs such as de lungs den heart. Neurological damage be irreversible den permanent. De life expectancy dey vary from 5 to 10 years.

## Paralympic sport

After period of profound depression, Schnarndorf join de Brazilian Paralympic Swimming team insyd 2010. Na Susana be Brazilian champion den record holder insyd de 50m freestyle, 100m freestyle, 400m freestyle, 100m breaststroke den 200m medley between 2010 den 2012. Insyd London 2012 Summer Paralympics, na she be fourth place insyd de 100m breaststroke (SB7) den fifth insyd de 200m medley (SM7). Insyd 2013, she win de 100m freestyle world championship insyd de SB6 category for de IPC Paralympic World Swimming Championships insyd Montreal, Canada. Susana receive de award for best female athlete, sanso insyd 2013, for de Paralympic Prize insyd Rio de Janeiro. For September 9, 2016, Schnarndorf win de silver medal for de Rio 2016 Paralympic Games, insys de 4x50m freestyle mixed relay, along plus swimmers like Daniel Dias, Joana Silva den Clodoaldo Silva for September 9, 2016.

## Documentaries

Insyd 2016, na dem feature Schnarndorf insyd de documentary '4All' along plus oda well-known Brazilian paralympians.

Insyd 2018, de documentary *A Day for Susana* direct by Giovanna Giovanini den Rodrigo Boecker, wich portray Susana between de years 2014 den 2016, dey show ein family den health dramas during ein journey to de Paralympic Games of 2016 insyd Rio de Janeiro. De film get ein world premiere during de 42nd São Paulo International Film Festival wey na dem officially select am for de 40th Havana Film Festival, 43rd Atlanta Film Festival, 17th Gdansk DocFilm Festival insyd Poland den 13th This Human World insyd Austria, wer e receive honorable jury mention insyd de Up and Coming session.

## Support for research den charity
Insyd September 2017, US non-governmental organisation, Defeat MSA establish de 'Susana Schnarndorf MSA Legacy Fund' plus aim make e raise money for medical education, scientific research den support give MSA patients, especially those wey dey suffer from de disease insyd South America.

## References


## External links
Wikimedia Commons has media wey relate to ******.

* Susana Schnarndorf – Official website
* Susana Ribeiro Archived September 22, 2016, at de Wayback Machine Rio 2016 Paralympic Games profile